Az Orosz Nyelvi és Irodalmi Tanszék **a 2021/2022-es tanévre** is hirdet minoros felvételit.

**Tájékoztató az OROSZ MINOR szakirányról**

*Miért érdemes az* ***orosz minor****t felvenni?*

*- Mert az orosz minor órákon nem csak a nyelvvel foglalkozunk, hanem betekintünk az orosz lélek rejtelmeibe, az oroszok szokásaiba, világhírű irodalmi, zenei és építészeti műveket ismerünk meg.*

*- Mert az orosz nyelvtudás kaput nyit a világ legnagyobb országa felé, amely tele van különböző gazdasági, továbbtanulási és kulturális lehetőségekkel.*

*- Mert az orosz kapunyelv a többi szláv nyelv és az ortodox kultúra felé.*

*- Mert oroszul lehet boldogulni nemcsak Oroszországban, hanem a posztszovjet állomokban is (például Fehéroroszországban, Ukrajnában, Grúziában, Kazahsztánban, Kirgizisztánban vagy éppen Lettországban vagy Moldovában), továbbá Izraelben és Németországban, ahol jelentős az oroszajkú diaszpóra.*

*- Mert a cirill ábécé ismerete nem csak menő, hanem életmentő is tud lenni (belorusz, szerb, bolgár vagy esetleg mongol feliratok kibogozásakor).*

Orosz minor csak az őszi félévben indul. Csak olyan hallgatók jelentkezését várjuk, akik **már rendelkeznek orosz nyelvi alapismeretekkel** (írás, olvasás, kb. 800-1000 szóból álló szókincs, azaz A1+/A2 szint).

A regisztrációs hét alatt, 2021. szeptember 1-jén 12:30-13:30 között a D/1-ben tanévkezdési MINOR TÁJÉKOZTATÓT tartunk, amelyen minden minorra jelentkezőnek kötelező megjelennie.

A tájékoztatót **nyelvi felmérő** (**2021. szeptember 1-jén 15:00-17:00 között\***; D ép/10 terem) követi a következő feladatokkal:

* beszélgetés
* hangos olvasás
* 1-2 mondat fordítása magyarról oroszra és/vagy fordítva

A felmérő anyaga: **Oszipova, I., *КЛЮЧ 1* [Kljucs] című könyv első 10 leckéje**.

A szóbeli felvételire való behívás sorrendje a jelentkezési lap alapján történik, amelyre kérjük, az érdeklődők itt iratkozzanak fel:

<https://docs.google.com/spreadsheets/d/1Qe8KVFwr4YwZh0phEaj3KbRXbl2vuROAERGYyBiaM48/edit?usp=sharing>

További tájékoztatásért vagy probléma esetén keressék dr. Palágyi Angela tanárnőt (orosz minor szakfelelős): [palagyi.angela@btk.elte.hu](mailto:palagyi.angela@btk.elte.hu) ; mob.: +36203114824 (WhatsApp, Viber), Skype: palagyi.angela1.

\*A **pótfelvételi** szükség esetén online lesz megtartva (Teams-en vagy Skype-on) előzetes egyeztetés után.